CELEX: C2006/154/47
Language: lt
Date: 2006-07-01 00:00:00
Title: Byla T-119/06  2006 m. balandžio 19 d.  pareikštas ieškinys byloje  Usha Martin prieš Tarybą ir Komisiją

1.7.2006   
            
            
               LT
            
            
               Europos Sąjungos oficialusis leidinys
            
            
               C 154/18
            
         2006 m. balandžio 19 d. pareikštas ieškinys byloje Usha Martin prieš Tarybą ir Komisiją
   
   (Byla T-119/06)
   (2006/C 154/47)
   Proceso kalba: anglų
   Šalys
   
      Ieškovė: Usha Martin Ltd (Kalkuta, Indija), atstovaujama advokato K. Adamantopoulos ir solicitor J. Branton
   
      Atsakovės: Europos Sąjungos Taryba ir Europos Bendrijų Komisija
   Ieškovės reikalavimai
   
               —
            
            
               Remiantis Europos Bendrijų steigimo sutarties 230 straipsniu, pripažinti, kad 2005 m. gruodžio 22 d. Komisijos sprendimas, iš dalies keičiantis 2006 m. sausio 26 d.Europos Sąjungos oficialiajame leidinyje
                  OL L 22/54, 2006 1 26, paskelbtą Komisijos sprendimą 1999/572/EB, patvirtinantį įsipareigojimus, pasiūlytus vykdant antidempingo tyrimą, susijusį su plieninių vielinių lynų ir kabelių, kurių kilmės šalys, inter alia, yra Indija, importu (toliau — ginčijamas sprendimas), yra panaikinamas tiek, kiek jis taikomas ieškovei ir panaikina pirmiau galiojusius įsipareigojimus dėl minimalios kainos.
            
         
               —
            
            
               Remiantis Europos Bendrijų steigimo sutarties 230 straipsniu, pripažinti, kad 2006 m. sausio 23 d. Tarybos reglamentas (EB) Nr. 121/2006, iš dalies keičiantis 2006 m. sausio 26 d. Europos Sąjungos oficialiajame leidinyje OL L 22/54, 2006 1 26, paskelbtą Tarybos reglamentą (EB) Nr. 1858/2005, nustatantį galutinį antidempingo muitą, inter alia, Indijos kilmės plieninių lynų ir kabelių importui, yra panaikinamas tiek, kiek jis taikomas ieškovei ir kiek įgyvendina ginčijamą sprendimą panaikinti ieškovės pirmiau prisiimtus įsipareigojimus dėl minimalios kainos.
            
         
               —
            
            
               Priteisti iš atsakovės bylinėjimosi ir kitas dėl to patirtas išlaidas.
            
         Ieškinio pagrindai ir pagrindiniai argumentai
   Ieškovė yra plieninių vielinių lynų Indijoje gamintoja, kuri eksportuoja jas į Europos Sąjungą.
   1999 m. rugpjūčio 13 d. sprendimu (1) Komisija sutiko su tam tikrais įsipareigojimais dėl minimalios kainos, kuriuos kartu su kitais pasiūlė ieškovė, atsižvelgiant į antidempingo tyrimą, susijusio su, inter alia, Indijos kilmės plieninių vielinių lynų ir kabelių, importu.
   Sprendimu 2000/38 (2) Komisija atšaukė ieškovės pasiūlytų įsipareigojimų dėl minimalios kainos patvirtinimą, remdamasi, ieškovės nuomone, tuo, kad ieškovė nepranešė apie pardavimus, nepatenkančius į įsipareigojimų dėl kainos sritį, ir teigė, kad plieniniai vieliniai lynai ir kabeliai yra iš Dubajaus, nors iš tiesų kilmės šalimi turėjo būti nurodoma Indija, nes Indijos žaliava Dubajuje nebuvo pakankamai apdorota. Tarybos reglamentu Nr. 121/2006 (3) nustačius galutinį antidempingo muitą, Komisijos sprendimas buvo įvykdytas.
   Nepranešdama apie pardavimus, nepatenkančius į įsipareigojimų dėl minimalios kainos sritį, ieškovė tvirtina, kad tai susiję su žmogiška klaida ir teigia, kad buvo pažeistas proporcingumo principas, nes tai nėra rimtas įsipareigojimų dėl kainos pažeidimas, todėl dėl tokio pažeidimo turėtų būti nurodyta tik jo nekartoti, o ne panaikinti įsipareigojimus dėl kainos. Ieškovė taip pat teigia, kad Bendrijos pramonei nebuvo padaryta rimtos žalos.
   Dėl teiginio, kad kilmės šalis yra Dubajus, ieškovė teigia, kad institucijos padarė teisės klaidą, neteisingai atlikdamos kilmės tyrimą, nes Komisijos naudotas kriterijus buvo atitinkamo gaminio muitų tarifų antraštės pasikeitimas, o ieškovė mano, kad taikytini yra šie kriterijai:
   
               i.
            
            
               Paskutinis esminis procesas ar operacija;
            
         
               ii.
            
            
               Operacija turi būti ekonomiškai pagrįsta;
            
         
               iii.
            
            
               Operacija turi būti atlikta tinkamai įrengtoje įmonėje; ir
            
         
               iv.
            
            
               Operacijos rezultatas yra naujas gaminys arba ji yra svarbus gamybos etapas.
            
         Be to, buvo galima skirti lengvesnes bausmes nei įsipareigojimų dėl kainos panaikinimas, pavyzdžiui valstybių narių muitinės galėjo atnaujinti arba numatyti sąlygą sustabdyti iš Indijos pluošto pagamintų lynų eksportą iš Dubajaus.
   Todėl ieškovė savo ieškinį grindžia padaryta teisės klaida, nepakankamu motyvavimu, piktnaudžiavimu įgaliojimais ir proporcingumo principo pažeidimu.
   
      (1)  1999 m. rugpjūčio 13 d. Komisijos sprendimas 1999/572/EB, patvirtinantis įsipareigojimus, pasiūlytus dėl antidempingo tyrimo, susijusio su plieninių vielinių lynų ir kabelių, kurių kilmės šalys yra Kinijos Liaudies Respublika, Vengrija, Indija, Korėjos Respublika, Meksika, Lenkija, Pietų Afrika ir Ukraina, importu (OL L 217, 1999, p. 63).
   
      (2)  2005 m. gruodžio 22 d. Komisijos sprendimas 2006/38/EB iš dalies keičiantis Komisijos sprendimą 1999/572/EB, patvirtinantį įsipareigojimus, pasiūlytus dėl antidempingo tyrimo, susijusio su plieninių vielinių lynų ir kabelių, kurių kilmės šalis, inter alia, yra Indija, importu (OL L 22, 2006, p. 54).
   
      (3)  2006 m. sausio 23 d. Tarybos reglamentas (EB) Nr. 121/2006, iš dalies keičiantis Reglamentą (EB) Nr. 1858/2005, nustatantį galutinį antidempingo muitą, inter alia, Indijos kilmės plieninių lynų ir kabelių importui (OL L 22, 2006, p. 1).